Държавен вестник, бр. 103, 2009 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  103
Чл.  33. (1) Регионалната инспекция по 
опазване и контрол на общественото здраве 
изпраща ежемесечно обобщената информа-
ция на Министерството на здравеопазването 
съгласно приложение № 10.
(2) Националната референтна лаборатория 
за ХИВ изпраща ежемесечно обобщената ин-
формация в Националния център по заразни 
и паразитни болести за нуждите на опера-
тивния епидемиологичен надзор съгласно 
приложение № 8. 
(3) Националният център за заразни и па-
разитни болести обработва получената инфор-
мация и изготвя ежемесечна справка, която се 
изпраща по електронен път на Министерството 
на здравеопазването, Националния център за 
здравна информация и регионалната инспекция 
по опазване и контрол на общественото здраве.
Раздел V
Осигуряване на качеството
Чл. 34. Лечебните заведения, които извърш-
ват изследвания за заразеност с ХИВ, осигуряват 
дейността си чрез прилагане на утвърдените 
медицински стандарти и стандартни оперативни 
процедури.
Чл. 35. (1) Всички изследвания за заразеност 
с ХИВ подлежат на контрол за качеството.
(2) За изследване за заразеност с ХИВ се 
използват само тестове с нанесена „СЕ“ мар-
кировка.
Чл. 36. (1) Националният център по заразни 
и паразитни болести организира програма за 
външна оценка на качеството на изследване 
за ХИВ. 
(2) Всички лаборатории са длъжни да участ-
ват в програма за външна оценка на качеството 
за изследване за ХИВ.
(3) Лабораториите, които не са преминали 
успешно външната оценка на качеството по 
ал. 1, нямат право да извършват изследвания 
за ХИВ. 
(4) В едномесечен срок от приключване на 
всеки цикъл на външната оценка на качеството 
Националният център по заразни и паразитни 
болести изпраща резултатите на Министерството 
на здравеопазването, регионалния център по 
здравеопазване и Националната здравнооси-
гурителна каса.
Чл. 37. (1) Националната референтна лабо-
ратория за ХИВ участва ежегодно в междуна-
родна система за външна оценка на качество 
на скринираща и потвърдителна диагностика 
на ХИВ.
(2) В едномесечен срок от приключване на 
всеки етап от оценката по ал. 1 Националният 
център по заразни и паразитни болести изпраща 
резултатите на Министерството на здравеопаз-
ването, регионалния център по здравеопазване 
и Националната здравноосигурителна каса.
Чл. 38. (1) Ежегодно Националният център 
по заразни и паразитни болести провежда мони-
торинг и оценка на качеството и ефективността 
на изследването за заразеност с ХИВ.
(2) В едномесечен срок от приключване 
на оценката по ал. 1 Националният център 
по заразни и паразитни болести изпраща на 
Министерството на здравеопазването доклад за 
резултатите от оценката с анализ и препоръки.
Допълнителна разпоредба
§ 1. По смисъла на тази наредба „лица с 
повишен риск за инфектиране с ХИВ“ са:
1. интравенозни наркомани, лица с анам-
нестични данни за инжекционна употреба на 
наркотици и техните сексуални партньори;
2. лица с рискови манипулации и инжекцион-
ни практики с непредписани от лекар продукти;
3. мъже, които правят секс с мъже;
4. жени, които имат сексуални контакти с 
мъже, които правят секс с мъже;
5. лица със сексуално предавани инфекции 
или с анамнестични данни за сексуално пре-
давани инфекции;
6. новооткрити пациенти с туберкулоза, 
суспектни за туберкулоза и контактни лица на 
болни с бацилоотделяне;
7. сексуални партньори на лица с ХИВ 
инфекция;
8. лица, жертви на трафик;
9. лица, пострадали от сексуално насилие;
10. лица, практикуващи секс без предпазни 
средства или имащи множество сексуални 
партньори;
11. лица от страни с високо разпространение 
на ХИВ и техните сексуални партньори;
12. лица, които са имали сексуални контакти 
в страна с високо разпространение на ХИВ;
13. лицата, изтърпяващи наказание лишаване 
от свобода. 
Преходни и заключителни разпоредби
§ 2. Наредбата се издава на основание чл. 60, 
ал. 6 във връзка с чл. 87, ал. 3 от Закона за 
здравето и отменя Наредба № 4 от 1992 г. за 
реда за изследване за заразеност с вируса на 
синдрома на придобитата имунна недостатъч-
ност (ДВ, бр. 34 от 1992 г.).
§ 3. Лечебните заведения привеждат дей-
ността си в съответствие с изискванията на 
тази наредба в срок до 31 март 2010 г.
§ 4. Министърът на здравеопазването дава 
указания по прилагането на наредбата.
§ 5. Контролът по изпълнението на наредбата 
се осъществява от министъра на здравеопазва-
нето и директорите на регионалните инспекции 
по опазване и контрол на общественото здраве.
Министър: Б. Нанев